L 14/378
FI
Euroopan unionin virallinen lehti
16.1.2023
4.7.
Varoitusjärjestelmän toiminta voidaan tilapäisesti keskeyttää muilla signaaleilla, jotka esittävät tärkeitä turvallisuuteen liittyviä viestejä.
4.8.
Pelastustoimessa tai puolustusvoimien, väestönsuojeluviranomaisten, palolaitosten ja yleisen järjestyksen ylläpitämisestä vastuussa olevien viranomaisten käyttöön tarkoitetut ajoneuvot voidaan varustaa järjestelmällä, jonka avulla kuljettaja voi himmentää varoitusjärjestelmän tuottamat visuaaliset varoitukset.
4.9.
Kuljettajan varoitusjärjestelmän aktivointi- ja deaktivointimenettelyjä koskevia lisätietoja annetaan tämän liitteen lisäyksessä 2.
4.10.
Valmistajan on osana tämän asetuksen mukaista tyyppihyväksyntähakemusta demonstroitava kuljettajan varoitusjärjestelmän toiminta tämän liitteen lisäyksen 1 mukaisesti.
5.
Kuljettajan toimenpiteitä vaativa järjestelmä
5.1.
Ajoneuvossa on oltava kaksiportainen kuljettajan toimenpiteitä vaativa järjestelmä, joka ensimmäisessä vaiheessa rajoittaa ajoneuvon suorituskykyä ja toisessa vaiheessa estää ajoneuvon käytön.
5.2.
Kuljettajan toimenpiteitä vaativaa järjestelmää koskevia vaatimuksia ei sovelleta pelastuspalveluiden käyttöön tarkoitettuihin moottoreihin tai ajoneuvoihin taikka puolustusvoimien, väestönsuojeluviranomaisten, palolaitosten ja yleisen järjestyksen ylläpitämisestä vastuussa olevien viranomaisten käyttöön suunniteltuihin ja rakennettuihin moottoreihin tai ajoneuvoihin.
Vain moottorin tai ajoneuvon valmistaja voi pysyvästi deaktivoida kuljettajan toimenpiteitä vaativan järjestelmän.
5.3.
Käyttäjän toimenpiteitä vaativa ensimmäisen vaiheen järjestelmä Kuljettajan toimenpiteitä vaativan ensimmäisen vaiheen järjestelmän on pienennettävä suurinta käytettävissä olevaa vääntömomenttia moottorin pyörintänopeusalueella 25 prosentilla suurinta vääntömomenttia vastaavan pyörintänopeuden ja rajoittimen katkaisupisteen välillä tämän liitteen lisäyksessä 3 esitetyllä tavalla.
Suurin käytettävissä oleva pienenetty vääntömomentti, joka on ennen vääntömomentin pienentämistä moottorin suurinta vääntömomenttia vastaavan pyörintänopeuden alapuolella, ei saa olla suurempi kuin pienennetty vääntömomentti kyseisellä nopeudella.
Kuljettajan toimenpiteitä vaativan ensimmäisen vaiheen järjestelmän on aktivoiduttava, kun ajoneuvo pysähtyy (2) ensimmäisen kerran jäljempänä kohdissa 6.3, 7.3, 8.5 tai 9.4 tarkoitettujen tilanteiden jälkeen.
5.4.
Käyttäjän toimenpiteitä vaativa toisen vaiheen järjestelmä Valmistajan on varustettava ajoneuvo tai moottori vähintään yhdellä kohdissa 5.4.1–5.4.3 tarkoitetulla kuljettajan toimenpiteitä vaativalla toisen vaiheen järjestelmällä sekä kohdassa 5.4.4 tarkoitetulla toiminnolla ”käytön esto aikarajan jälkeen”.
5.4.1.
Toiminto ”käytön esto uudelleenkäynnistyksen jälkeen” (disable after restart) rajoittaa ajoneuvon nopeuden 20 kilometriin tunnissa (”ryömintätila”) sen jälkeen, kun kuljettaja on sammuttanut moottorin (”avain pois”).
5.4.2.
Toiminto ”käytön esto polttoaineen lisäyksen jälkeen” (disable after fuelling) rajoittaa ajoneuvon nopeuden 20 kilometriin tunnissa sen jälkeen, kun polttoainesäiliön taso on noussut mitattavissa olevan määrän; määrä saa olla enintään 10 prosenttia polttoainesäiliön kapasiteetista, ja tyyppihyväksyntäviranomaisen on hyväksyttävä se polttoainemittarin teknisten ominaisuuksien ja valmistajan ilmoituksen perusteella.
5.4.3.
Toiminto ”käytön esto pysäköinnin jälkeen” (disable after parking) rajoittaa ajoneuvon nopeuden 20 kilometriin tunnissa sen jälkeen, kun ajoneuvo on ollut pysähtyneenä yli tunnin.
(2) Ajoneuvon katsotaan olevan pysähtynyt viimeistään yhden minuutin kuluttua siitä, kun sen nopeus on vähentynyt arvoon 0 km/h.
Ajoneuvon pysähtyminen ei edellytä minkään seisontajarrun, perävaunun jarrun tai käsijarrun tyyppisen laitteen käyttämistä.